Hoërskool Dinamika deel indrukwekkende sportnuus | Alberton Record
Hoërskool Dinamika deel indrukwekkende sportnuus
Die skool spog graag met drie nuwe sport nuusbrokkies.
GAUTENG NETBALSPAN: Voor: Lethabo Sehlapelo, Uthando Xala, Amoné Venter en Omphile Masombuka. Agter: Abby Wellch, Charmoné Grobler, Jade Edgwatu, Ané Nieuwoudt (skeidsregter), Reinette Venter (afrigter), Doreen Becking (bestuurder), Lu-Mae Schoeman, Zani Niemand en Juanel Viljoen.
HOËRSKOOL Dinamika spog met drie nuwe sportprestasies.
Een van hul juffrouens het onlangs ’n Gauteng netbalspan afgerig, ’n netbalspeler is gekies om die land te verteenwoordig in Nieu-Seeland en een van die skool se krieketspelers is as beste speler en kolwer aangewys.
Hoërskool Dinamika se netbalorganiseerder, Reinette Venter, het die voorreg gehad om die o-14 Gauteng netbalspan af te rig tydens die Gauteng Netbalkampioenskappe wat gedurende die Julie vakansie plaasgevind het. Haar span het derde in hierdie toernooi geëindig.
VIR ’N SES. Damian Smith is aangewys as bester krieketspeler en kolwer tydens die Ben Vorster Kriekettoer.
Gedurende dieselfde kampioenskappe is Namie-netbalspeler Melindi Nortjé gekies om deel te wees van die o-17 SA Skole netbalspan. Dié span gaan volgende jaar na Nieu-Seeland toe.
’n Graad Nege Namie-leerling en krieketspeler, Damian Smith, is tydens die Ben Vorster Kriekettoer wat in Tzaneen plaasgevind het, aangewys as die beste speler en kolwer van die toernooi.
Damian het 120 (82) balle teen Hoërskool Garsfontein geslaan, 148 (82) teen Hoërskool Oosterland, 39 (33) teen Hoërskool Montana en 72 (57) nie uit nie teen Hoërskool Ben Vorster.
NETBALSTER: Melindi Nortjé is in die o-17 SA Skole netbalspan opgeneem.
Tydens die toer het Damian altesaam 379 lopies in vier kolfbeurte geslaan.